През 1923 г. разнася пароли и мобилизационни назначения в навечерието на Септемврийското въстание. Арестуван е и прекарва 58 дни в Старозагорския окръжен затвор. След освобождаването му през ноември 1923 г. до януари 1924 г. е учител. След това получава паспорт и заминава за Чехословакия, за да продължи музикалното си образование в Консерваторията в Прага, която завършва през 1929 г. Там учи фагот при Долейш и Фюнгер и композиция при Карел.. По време на следването си свири на тромпет и флейта, преподава уроци по цигулка и тромпет на деца. Членува в дружество „Левски“ в Прага и в студентския „Интернационален певчески хор“, на който е диригент между 1926 и 1929 г.